  Туспуктэм: Удмуртиысь тазалыкез утёнъя министерстволэн пресс-службаез Наталия Сильвестрова Удмуртиысь Нырысетӥ элькун эмъяськоннилэн Перинатальной центраз 2023-тӥ ар кутсконысен эмчиос дырызлэсь азьло вордӥськем 253 нылпиез утялтӥзы. Со сярысь элькунысь тазалыкез утёнъя министерстволэн пресс-службаез ивортӥз. Тужгес но пичиез утём нылпи вордскыкуз 470 грамм гинэ вал. Со 27-тӥ арняе кыкто выныныз вордскиз. Центрысь ужасьёслы луыса кык толэзь ӵоже пичи пилэсь секталаез кык килограммозь быдӥз. Удмуртиысь арлы быдэ 1 сюрс пала ӧжыт весэн пиналъёс дырызлэсь вазь вордско. Тросэз соос пӧлысь Перинатальной центрын вордӥсько, отын утялтонъя тужгес но туала амалъёсты куто. Нимысьтыз саклык нонтыса сюдонлы висъяло. « Анайёсын вазь вордскем нилпиоссэс, соос асьсэос сиськыны дышытозязы, нонтыны тыршиськомы. Со капчи ӧвӧл, но ми кышномуртлы юрттон понна вань кужыммес понӥськомы. Пинал реанимациын кылле ке но, йӧлэз кыско но нылпилы зонд пыр сюдӥське. Со сыӵе нуныослы тужгес но кулэ, малы ке шуоно анай йӧлын ашо тырметъёс (питательной веществоос) но антитолоос вань, соос пиналлэсь иммунитетсэ утьыны юртто » Анна Гордеева, Перинатальной центрысь старшой эмсузэр Перинатальной центрын тыосты шокатӥсь аппаратъёс, транспортной кювез, эксперт классъем УЗИ-аппарат, эмъюмъёслы компаундер вань. Тодэ вайытом, туэ Перинатальной центрлы 13 ар тырмиз. Со аръёс ӵоже отын 50 сюрслэсь трос нылпиос вордскизы. Тегъёс: Тазалык нылпиос эмъяськонниос Ижкар Удмуртия  